آمریکا خاریجی ایشلر ناظیرلیگی سؤزچوسو هیتر نوئرت، مسجید القصی بؤلگه‌سینده آرتان باسقینین آزالدیلماسی اوچون ایسرائیل و فیلیسطین طرفینه مراجعت ائده‌رک،
"ایکی طرفه ده گرگین‌لیگی یوکسلده‌جک آددیم‌لار آتماما‌لاری چاغیریشینی ائدیریک" دئدی.
بیر مطبوعات منسوبونون، ایسرائیلین بؤلگه‌یه چوخ سایدا مئتال دئدکتور و عسگر گتیرمه‌سی‌نین گرگین‌لیگی آرتیران بیر عنصور اولوب اولمادیغی شکلین‌دکی سوالینا نوئرت،
"ایکی طرفه ده گرگین‌لیگی یوکسلده‌جک آددیم‌لار آتماما‌لاری چاغیریشینی ائدیریک. بونون چوخ حساس بیر موضوع اولدوغونو بیلیریک. بو سببله اینکیشاف‌لاری یاخین‌دان تعقیب ائدیریک. سؤزلریمی دقتله سئچیرم چونکی تضییقین داها دا آرتماسینی ایستمیریک. اورا‌داکی موجود ایستاتوس-کوو دستکلییریک و بونون قورونماسی لازیم اولدوغونو سؤیلییریک" جوابینی وئردی.
نوئرت، آمریکا رهبرلیگی‌نین طرف‌لرله گؤروشه‌رک حادثه‌لرین ساکینلشمه‌سی اوچون تلاش گؤستردیگینی و بو تلاشلارینی داوام ائتدیرجگینی ده سؤزلرینه علاوه ائتدی.
